* **Γύρος Πορτογαλίας – Μαδρίτη 8 μέρες 19-26.07.25, 26.07.25-02.08.25, 02-09.08.25, 09-16.08.25, 23-30.08.25. 30.08.25-06.09.25. Αεροπορικώς**

**«Στις ακτές της Ιβηρικής»**

**ΣΑΛΑΜΑΝΚΑ(1) – ΠΟΡΤΟ(1) – Κοϊμπρα – Φάτιμα – ΛΙΣΑΒΩΝΑ(2)**

**– Σίντρα – Κασκάις – Εστορίλ – ΜΑΔΡΙΤΗ (2) – (Τολέδο)**

**«Ανακαλύψτε τη μαγεία της Πορτογαλίας με έναν συναρπαστικό γύρο που ξεκινά από τη Μαδρίτη! Από τη γραφική Σαλαμάνκα μέχρι το πολύχρωμο Πόρτο, τη γοητευτική Κοΐμπρα και την ιερή Φάτιμα, φτάνουμε στη Λισαβώνα, την κοσμοπολίτικη πρωτεύουσα που σφύζει από ζωή. Ένα αξέχαστο ταξίδι που συνδυάζει ιστορία, πολιτισμό και μοναδικές γεύσεις, με άνετες πτήσεις από/προς Αθήνα. Ετοιμαστείτε για μια Μοναδική Εμπειρία γεμάτη εικόνες, αρώματα και αναμνήσεις!»**

**Λίγα λόγια για το ταξίδι μας :**

* **Απευθείας πτήσεις με την Aegean Airlines για τις πτήσεις Αθήνα – Μαδρίτη & Μαδρίτη – Αθήνα ,σύμφωνα με το εκδρομικό μας πρόγραμμα**
* **Σπάνια διαν/ση και περιήγηση στην γραφική Σαλαμάνκα**
* **Διαμονή σε επιλεγμένα ξενοδοχεία 4\* με πλούσιο πρωινό**
* **Εσωτερική Πτήση Λισαβώνα – Μαδρίτη για την αποφυγή περιττών χιλιομέτρων**
* **Έμπειρος ξεναγός με πολυετή εμπειρία στον προορισμό μας**

**1η Μέρα | Θεσσαλονίκη – Μαδρίτη – Σαλαμάνκα – Περιήγηση πόλης.**

Συγκέντρωση νωρίς το πρωί στο αεροδρόμιο ‘’Μακεδονία΄΄΄για την πτήση μας στη Μαδρίτη. Άφιξη, επιβίβαση στο λεωφορείο μας και αναχώρηση για την Σαλαμάνκα. Άφιξη και ξεκινάμε την περιήγηση μας στην όμορφη Σαλαμάνκα που δεσπόζει στις όχθες του ποταμού Τορμές. Θα γνωρίσουμε τα γραφικά στενάκια της πόλης με τα επιβλητικά μπαρόκ κτίρια και θα νιώσουμε την μεσαιωνική αίγλη του παρελθόντος. Επίσης θα επισκεφτούμε την Κεντρική πλατεία Μαγιόρ η οποία αποτελεί ένα πραγματικό στολίδι από τον 18ο αιώνα καθώς και τον νέο Καθεδρικό ναό της πόλης. Στη συνέχεια ελεύθερος χρόνος στην κρεντική αγορά για ψώνια και φαγητό. Τακτοποίηση στο ξενοδοχείο μας.

**2η Μέρα | Σαλαμάνκα – Πόρτο**

Πρωινό και αναχωρούμε για το Πόρτο. Άφιξη και τακτοποίηση στο ξενοδοχείο μας. Το απόγευμα ελεύθερος χρόνος για μια πρώτη γνωριμία με την πόλη.

**3η Μέρα | Πόρτο – Περιήγηση πόλης.**

Πρωινό και στη συνέχεια θα αναχωρήσουμε για το κέντρο για να ξεκινήσουμε την περιήγηση μας. Θα γνωρίσουμε την εντυπωσιακή πόλη που είναι κτισμένη στις όχθες του ποταμού Douro και απλώνεται αρμονικά στους λόφους διατηρώντας ακόμη και σήμερα την μεσαιωνική της άποψη. Στην περιοχή Ριμπέιρα, κατά μήκος του ποταμού, εκτείνονται οι παλιές συνοικίες με τα πολλά παραδοσιακά καταστήματα και την ανοιχτή αγορά που βρίσκεται στην αποβάθρα, από όπου παλαιότερα φόρτωναν στις χαρακτηριστικές βάρκες το ομώνυμο κρασί. Στην άνω πόλη θα περιηγηθούμε στην περιοχή του Καθεδρικού Ναού και το παλιό κτίριο των σιδηροδρόμων. Στη συνέχεια θα επισκεφθούμε το χρυσοποίκιλτο ναό του Άγιου Φραγκίσκου και το Παλάτι Μπόλσα, όπου στεγάζεται το Εμπορικό Επιμελητήριο και παλαιότερα το χρηματιστήριο. Τέλος θα επισκεφθούμε κάποιο παλιό οινοποιείο της πόλης, όπου για πολλά χρόνια ωριμάζει το περίφημο κρασί “ΠΟΡΤΟ” και θα έχουμε τη χαρά να γευθούμε σε ειδικά κατασκευασμένο ποτήρι «calice» την υπέροχη γεύση του και το πλούσιο άρωμα του.

**4η Μέρα | Πόρτο – Κοϊμπρα – Φατιμα – Λισαβώνα.**

Πρωινό και αναχωρούμε για την Κοϊμπρα, που είναι η πρώτη Πανεπιστημιούπολη της Πορτογαλίας και μια από τις πιο παλιές πόλεις του κόσμου. Θα δούμε την εκκλησία της Σάντα Κλάρα Νόβα, το χώρο του Πανεπιστημίου και θα περιηγηθούμε στους δρόμους της πόλης των ποιητών με το πολυτραγουδισμένο της ποτάμι Μοντέγκο. Μετά την περιήγηση θα συνεχίσουμε για τη Φατιμα. Θα επισκεφθούμε την Βασιλική της Φάτιμα, το Παρεκκλήσι των Εμφανίσεων, καθώς και την μοντέρνα Βασιλική της Αγίας Τριάδος, έργο του διαπρεπή Έλληνα αρχιτέκτονα Αλέξανδρου Τομπάζη. Αναχώρηση για την πρωτεύουσα της Πορτογαλίας την Λισαβώνα. Άφιξη και τακτοποίηση στο ξενοδοχείο μας.

**5η Μέρα | Λισαβώνα - Περιήγηση πόλης.**

Πρωινό. Η σημερινή μας μέρα είναι αφιερωμένη στην γραφική και φιλόξενη πόλη, που παρόλο τις συνεχόμενες επιδρομές των βαρβαρικών λαών για πολλούς αιώνες, διατηρεί έως και σήμερα το λατινικό ένδοξο χαρακτήρα της. Θα θαυμάσουμε το Μουσείο με τις Βασιλικές Άμαξες, το μοναστήρι των Ιερωνυμιτών, το πιο εντυπωσιακό σύμβολο της πορτογαλικής δύναμης και πλούτου, που χτίστηκε το 1502 κατόπιν εντολής του βασιλιά Manuel I για να τιμήσει τη μνήμη του Vasco da Gama για την επιτυχή επιστροφή του από την Ινδία. Στη συνέχεια θα επισκεφθούμε το μνημείο των Ανακαλύψεων καθώς και τον χαρακτηριστικό Πύργο του Μπελέμ, απ’ όπου ξεκίνησαν οι Πορτογάλοι θαλασσοπόροι για τα πέρατα της γής. Αυτός ο περίφημος πύργος που φαντάζει περισσότερο σαν ένα μικροσκοπικό κάστρο, χτίστηκε το 1515 κοντά στις όχθεις του ποταμού Tagus για να προστατεύσει τις εκβολές του ποταμού και έχει χαρακτηριστεί από την UNESCO ως μνημείο παγκόσμιας κληρονομιάς. Το βράδυ σας προτείνουμε να απολαύσετε τα παραδοσιακά πορτογαλικά τραγούδια fado, που έγιναν γνωστά σε όλο τον κόσμο από την φημισμένη τραγουδίστρια Αmalia Rodrigues.

**6η Μέρα | Λισαβώνα - Σίντρα – Κασκάις – Εστορίλ – Πτήση για Μαδρίτη.**

Πρωινό και στη συνέχεια θα αναχωρήσουμε για μια ευχάριστη εκδρομή στα περίχωρα της Λισαβώνας. Πρώτη μας στάση η Σίντρα, θερινή κατοικία των βασιλέων, μια πόλη που αφθονεί σε φυσική ομορφιά και χαρακτηρίζεται από την ιστορική και πολιτιστική κληρονομιά της. Το Παλάθιο Ρεάλ, δεσπόζει στην κορυφή ενός καταπράσινου βουνού και θα μας ταξιδέψει μέσα από τα διάφορα μεσαιωνικά και αραβικά αρχιτεκτονικά στοιχεία του σε μια περίοδο ρομαντικής έκστασης. Στη συνέχεια θα περάσουμε από το Κασκάις, ένα παραδοσιακό ψαροχώρι που αναπτύσσεται δίπλα στην πρωτεύουσα το Εστορίλ, το θέρετρο όλων των εποχών, το οποίο θεωρείται από τα πιο σημαντικά τουριστικά σημεία παγκοσμίως και παρέχει ποικίλες δραστηριότητες όπως γήπεδα γκόλφ, αγωνιστική πίστα καθώς και ένα από τα μεγαλύτερα καζίνο της Ευρώπης. Στη συνέχεια αναχωρούμε για το αεροδρόμιο για την απευθείας πτήση μας για Μαδρίτη. Άφιξη, επιβίβαση στο λεωφορείο μας και τακτοποίηση στο ξενοδοχείο μας.

**7η Μέρα | Μαδρίτη – Ξενάγηση πόλης – Το απόγευμα προαιρετική εκδρομή στο Τολέδο.**

Πρωινό και στη συνέχεια θα ξεκινήσουμε την ξενάγηση μας στην πόλη. Θα δούμε τα εντυπωσιακά μνημεία και τις πλατείες, αρχίζοντας με το κεντρικότατο σημείο της πόλης, την Πουέρτα Ντελ Σολ, όπου βρίσκεται το άγαλμα σύμβολο της πόλης. Θα δούμε επίσης την πλατεία της Θεάς Κυβέλης, την πύλη του Αλκαλά και το πάρκο Ρετίρο. Θα επισκεφθούμε το μοναδικό Μουσείο του Πράδο, στο οποίο στεγάζονται 3.000 πίνακες και μία από τις πιο σημαντικές συλλογές Ισπανών ζωγράφων, και θα απολαύσουμε τα αριστουργήματα μεγάλων δημιουργών όπως Βελάσκεθ, Μουρίλιο, Γκόγια, Ελ Γκρέκο κ.α. Η ξενάγησή ολοκληρώνεται με την επίσκεψη στο Παλάθιο Ρεάλ, το ξακουστό Βσιλικό Παλάτι. Ένα κολοσσιαίο κτίριο ιταλικού μπαρόκ ρυθμού με 2.800 δωμάτια όπου θα θαυμάσουμε μερικά από αυτά. Στη συνέχεια ελεύθερος χρόνος ή διαφορετικά μπορούμε προαιρετικά να επισκεφτούμε την “Πόλη των Τριών Πολιτισμών”, το Τολέδο, μία πόλη με σπουδαία ιστορική, καλλιτεχνική και πολιτιστική κληρονομιά. Άφιξη και αμέσως θα περιπλανηθούμε στα στενά δρομάκια της μεσαιωνικής πόλης και θα επισκεφθούμε τον Καθεδρικό Ναό, ένα μοναδικό κτίσμα μεγάλων καλλιτεχνών και μείγμα πολλών αρχιτεκτονικών στυλ καθώς και την εκκλησία του Αγίου Θωμά, ένα τζαμί του 12ου αιώνα, όπου θα θαυμάσουμε το αριστουργηματικό έργο του Ελ Γκρέκο “Η Ταφή του Κόμητα Οργκάθ.” Τελευταία μας στάση το σπίτι, στο οποίο έζησε και μεγαλούργησε ο μεγάλος ζωγράφος Ελ Γκρέκο. Στην συνέχεια θα αναχωρήσουμε για την Μαδρίτη.

**8η Μέρα | Μαδρίτη – Πτήση επιστροφής.**

Πρωινό και στη συνέχεια θα αναχωρήσουμε για το αεροδρόμιο για την πτήση της επιστροφής μας.

|  |  |  |  |  |  |  |
| --- | --- | --- | --- | --- | --- | --- |
| **Γύρος Πορτογαλίας - Μαδρίτη 8 μέρες** | | | | | | **Αναχωρήσεις: 19.07.25, 26.07.25, 02.08.25, 09.08.25, 23.08.25 & 30.08.25 - Πακέτο εκδρομής** |
| **Ξενοδοχεία** | | **Διατροφή** | **Τιμή σε δίκλινο** | **Παιδί σε τρίκλινο 2-12 ετών** | **Επιβ. Μονόκλινου** | **Γενικές Πληροφορίες** |
| Σαλαμάνκα: Salamanca Forum | 4\* | Πρωινό | 1.135€ | 899€ | 395€ | Πτήσεις με την Aegean Airlines:  Θεσσαλονίκη - Αθήνα:  06:00-06:50  Αθήνα - Μαδρίτη:  08:55-11:45  Μαδρίτη- Αθήνα:  12:45-17:10  Αθήνα - Θεσσαλονίκη:  19:45-20:40  **Ενδιάμεση πτήση με την Ryanair: Λισαβώνα - Μαδρίτη:**  **19:05-21:25** |
| Πόρτο: The Log Porto | 4\* |
| Λισαβόνα: Mercure Lisboa Almada | 4\* |
| Μαδρίτη: Agumar **(Στις ημερομηνίες 28-30.08.25**  **το ξεν. θα είναι το Praga)** | 4\* |
| **Στη τιμή περιλαμβάνονται:** Αεροπορικά εισιτήρια Θεσσαλονίκη - Αθήνα - Μαδρίτη - Αθήνα - Θεσσαλονίκη. Ενδιάμεση πτήση με Ryanair Λισαβόνα - Μαδρίτη. Αποσκευή 23kg και χειραποσκευή 8kg το άτομο. Μεταφορές με πολυτελή λεωφορεία, σύμφωνα με το πρόγραμμα. Πλούσιο πρωινό καθημερινά. Περιηγήσεις και ξεναγήσεις όπως αναφέρονται στο αναλυτικό μας πρόγραμμα. Σπάνια διαν/ση και περιήγηση στην γραφική Σαλαμάνκα. Διαμονή σε επιλεγμένα ξενοδοχεία 4\* με πλούσιο πρωινό. Εσωτερική Πτήση Λισαβώνα – Μαδρίτη για την αποφυγή περιττών χιλιομέτρων.Έμπειρος αρχηγός - συνοδός του γραφείου μας. Ασφάλεια αστικής ευθύνης & ιατροφαρμακευτικής περίθαλψης **Δεν περιλαμβάνονται:** Χρεώσεις αεροδρομίων, επίναυλοι καυσίμων & ΦΠΑ 295€ (πληρωτέα στο γραφείο). Δημοτικοί φόροι ξενοδοχείων διαμονής. Προαιρετική εκδρομή στο Τολέδο: 30€ κατ’ άτομο (πληρωτέα στο προορισμό ) Είσοδοι σε μουσεία, σε αρχαιολογικούς χώρους, θεάματα και γενικά όπου απαιτείται. Επιπλέον γεύματα, ποτά , διασκεδάσεις & Ότι δεν αναφέρεται στο αναλυτικό μας πρόγραμμα | | | | | | |